**Zmluva o zriadení vecného bremena**

uzavretá v zmysle ust. §151 písm. n) – písm. p) zákona č. 40/1964 Zb. Občianskeho zákonníka

v znení neskorších predpisov

**Povinným z vecného bremena:**

Názov: **Mesto Spišská Belá**

Sídlo: Petzvalova 18, 059 01 Spišská Belá

IČO: 00326 518

DIČ: 2020674953

Bankové spojenie: Všeobecná úverová banka, a.s.

Číslo účtu: SK86 0200 0000 0000 2702 0562

Zastúpený: Jozef Kuna, primátor

(ďalej len ako „povinný z vecného bremena“)

**a**

**Oprávneným z vecného bremena:**

Názov: : **Mestský športový klub SLAVOJ Spišská Belá**

Sídlo: Petzvalova 18, 059 01 Spišská Belá

IČO: 42088178

Bankové spojenie: Slovenská sporiteľňa , a.s.

Číslo účtu: SK93 0900 0000 0004 9397 4224

Zastúpený: JUDr. Štefan Bieľak, prezident MŠK

(ďalej len ako „oprávnený z vecného bremena“)

uzatvárajú túto zmluvy o zriadení vecného bremena:

**Článok I.**

**Úvodné ustanovenia**

1./ Povinný z vecného bremena je výlučným vlastníkom nehnuteľností **- hokejbalovej haly** nachádzajúcej sa na Tatranskej ulici v Spišskej Belej – na pozemku parc.č. KN “C“ 1856/16, druh pozemku zastavaná plocha o výmere 2121 m2, odčleneného z pôvodného pozemku parc.č. KN “C“ 1856/3 zapísaného v liste vlastníctva č.1 , v k.ú. Spišská Belá, Obec Spišská Belá, okres Kežmarok.

2./ Mesto Spišská Belá uzatvorilo dňa 28.9.2021 s Fondom na podporu športu Zmluvu o príspevku na projekt podpory športu č. Z-2020/001-120. Podľa Článku VII. BEZODPLATNÉ UŽÍVANIE ŠPORTOVEJ INFRAŠTRUKTÚRY mesto Spišská Belá sa zaviazalo na zabezpečenie pravidelného a udržateľného využívania projektu športovej infraštruktúry v súlade s touto zmluvou zriadiť bezodplatné vecné bremeno spočívajúce v užívaní športovej infraštruktúry v prospech športového klubu na účely organizácie športového podujatia, súťaže, stretnutia, turnaja, pretekov alebo iného podujatia spojeného s pohybovo-rekreačnou aktivitou fyzických osôb v oblasti telesnej kultúry (ďalej len „podujatie“), a to počas obdobia 10 rokov odo dňa právoplatnosti kolaudačného rozhodnutia účelu alebo odo dňa ukončenia projektu, ak sa kolaudácia projektu nevyžaduje.

**Článok II.**

**Predmet zmluvy**

Povinný z vecného bremena touto zmluvou bezodplatne zriaďuje vecné bremeno v prospech oprávneného z vecného bremena spočívajúce v bezplatnom užívaní vyššie uvedenej hokejbalovej haly a jej zázemia pre účely tréningových, súťažných a iných športových podujatí a aktivít súvisiacich s činnosťou MŠK SLAVOJ Spišská Belá ako oprávneného z vecného bremena.

**Článok III.**

**Doba trvanie vecného bremena**

Vecné bremeno uvedené v článku II. tejto zmluvy sa zriaďuje **na dobu určitú – na 10 rokov od podpísania tejto zmluvy.** Po uplynutí tejto doby sa zmluvné strany môžu písomne dohodnúť na predĺžení tejto doby.

**Článok IV.**

**Ďalšie ustanovenia**

1. Oprávnený z vecného bremena nadobudne práva zodpovedajúce zriadeniu vecného bremena dňom podpísania tejto zmluvy.

2. Povinný z vecného bremena podá do 15 dní od podpísania tejto zmluvy návrh na zápis vecného bremena do katastra nehnuteľností na svoje náklady.

3. K zriadeniu tohto vecného bremena dalo súhlas Mestské zastupiteľstvo v Spišskej Belej uznesením ..................zo dňa .................

**Článok V.**

**Záverečné ustanovenia**

1. Zmluvné strany dohodli, ako podmienku platnosti tejto zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi zmluvnými stranami.

2. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami.

3. Zmluvné strany sa dohodli, že právne vzťahy touto zmluvou výslovne neupravené, sa budú riadiť príslušnými ustanoveniami Občianskeho zákonníka a ostatnými všeobecne záväznými právnymi predpismi Slovenskej republiky.

4. Táto zmluva je vyhotovená v štyroch vyhotoveniach, z ktorých povinný aj oprávnený obdržia jedno vyhotovenie, a dve vyhotovenia sú určené na účely povolenia zápisu príslušnému Okresnému úradu v Kežmarku, katastrálnemu odboru.

5. Zmluvné strany týmto vyhlasujú, že si túto zmluvu prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.

6. Táto zmluva nadobúda platnosť dňom jej podpisu obidvomi zmluvnými stranami a účinnosť v zmysle platných právnych predpisov.

V Spišskej Belej dňa 01.04.2022

Za povinného z vecného bremena: Za oprávneného z vecného bremena:

............................................................. .............................................................

Jozef Kuna JUDr. Štefan Bieľak

primátor mesta prezident MŠK